KBANK ตั้ง “แคปเชอร์ วัน” ลุยธุรกิจเทคโนโลยีสารสนเทศ
KBANK ส่งบริษัทลูก “กสิกร อินเวสเจอร์” จัดตั้ง “แคปเชอร์ วัน” สัดส่วนถือหุ้น 70% ร่วมกับ บริษัท บัซซี่บีส์ จำกัด ถือหุ้นในสัดส่วน 30% เพื่อประกอบธุรกิจเทคโนโลยีสารสนเทศ
KBANK ส่งบริษัทลูก “กสิกร อินเวสเจอร์” จัดตั้ง “แคปเชอร์ วัน” สัดส่วนถือหุ้น 70% ร่วมกับ บริษัท บัซซี่บีส์ จำกัด ถือหุ้นในสัดส่วน 30% เพื่อประกอบธุรกิจเทคโนโลยีสารสนเทศ
2 พ.ค. 2566

นายพัชร สมะลาภา กรรมการผู้จัดการ ธนาคารกสิกรไทย จำกัด (มหาชน) หรือ KBANK แจ้งผ่านตลาดหลักทรัพย์ฯ ว่าด้วยที่ประชุมคณะจัดการได้มีมติเห็นชอบการลงทุนผ่าน บริษัท กสิกร อินเวสเจอร์ จำกัด เพื่อจัดตั้ง บริษัท แคปเชอร์ วัน จำกัด โดยมีสัดส่วนการถือหุ้น 70% ร่วมกับ บริษัท บัซซี่บีส์ จำกัด ซึ่งถือหุ้นในสัดส่วน 30%
ทั้งนี้ บริษัท แคปเชอร์ วัน จำกัด ได้รับอนุญาตจากธนาคารแห่งประเทศไทยให้อยู่ภายในกลุ่มธุรกิจทางการเงินธนาคารกสิกรไทยแล้ว เมื่อวันที่ 23 ธันวาคม 2565 และได้จดทะเบียนจัดตั้งบริษัทแล้วเสร็จเมื่อวันที่ 2 พฤษภาคม 2566
โดยบริษัท แคปเชอร์ วัน จำกัด เพื่อประกอบธุรกิจเกี่ยวกับเทคโนโลยีสารสนเทศ Loyalty Program, Customer Relationship Management (CRM) Solution Platform,ระบบจัดการสินค้าบน e-Marketplace และธุรกิจสนับสนุนอื่น ซึ่งสนับสนุนการดำเนินงานของกลุ่มธุรกิจทางการเงินของธนาคาร (การจัดหาสินค้าและบริการและรางวัลเพื่อแลกสะสม) มีทุนจดทะเบียน 35,000,000 ล้านบาท ชำระไปเรียบร้อยแล้ว 17,500,000 ล้านบาท